Publication: Magyar Közlöny
Issue: MK-2007-90 (Year: 2007, Number: 90)
Era: 2004-2010
Section: 1996. évi I. törvény (továbbiakban: Médiatörvény), a jelen
Paragraph Index: 907

9. A kiskorúakra vonatkozó szabályok 9.1. A közmûsor-szolgáltató a kiskorúak szellemi és erkölcsi fejlõdésére súlyosan ártalmas mûsorszámokat nem közvetít. 9.2. A közmûsor-szolgáltató védi a kiskorúak személyiségi jogait és emberi méltóságát. Ezen belül a közmûsor-szolgáltató nem él vissza a kiskorú tapasztalatlanságával és nem használja ki azt, a kiskorút nem hozza nevetséges helyzetbe, és nem teszi ki sem fizikai, sem lelki meg- 2007/27. szám H I V A T A L O S É R T E S Í T Õ próbáltatásnak. Gyermekkorú személy a mûsorban csak szülõje, törvényes képviselõje jóváhagyásával szólaltatható meg. 9.3. Kiskorúak számára készült mûsorokban durva, szeméremsértõ kifejezés, illetve káromkodás nem használható, még megkülönböztetõ jelzéssel történt helyettesítéssel sem. 9.4. A közmûsor-szolgáltató mûsoraival igyekszik elõsegíteni a kiskorúak szellemi, társadalmi és erkölcsi fejlõdését, a világ megismerését és pozitív magatartásminták kialakulását. 9.5. Gyermekkorú személy szexuális helyzetben, vagy arra utaló körülmények között nem szerepeltethetõ. A reklámok közzététele során a közmûsor-szolgáltató az alábbi szabályok megtartására köteles: – A reklámok nem beszélhetik rá a kiskorúakat tapasztalatlanságuk és hiszékenységük kihasználásával egy adott termék megvételére vagy szolgáltatás igénybevételére. – A reklámok nem biztathatják a kiskorúakat, hogy szüleiket vagy másokat rábeszéljenek arra, hogy egy adott terméket megvásároljanak, vagy szolgáltatást igénybe vegyenek, illetve nem tartalmazhatnak számukra közvetlen vásárlási ajánlatot. – A reklámok nem használhatják ki azt a különleges tiszteletet, amit a kiskorúak szüleikkel, tanáraikkal vagy egyéb személyekkel kapcsolatban éreznek. – A reklámok hanghatásokkal vagy más módon és indokolatlanul nem mutathatnak kiskorúakat veszélyes helyzetben. A reklámok nem válthatják ki a kiskorúakban, fiatalokban azt az érzést, hogy a reklámozott áru nélkül társaiknál alacsonyabb rendûek. A reklám nem utalhat arra, hogy a termék megvásárlása, szolgáltatás igénybevétele minden család költségvetésébe belefér.

Source: https://magyarkozlony.hu/hivatalos-lapok/846f0dfde817f1d30d7cc206a49f45211fe6aed5/dokumentumok/0c7862db11cb3b813d95439e2d3c6fb00e207bcb/letoltes